नेपाल पत्रकार महासंघको २५औं महाधिवेशन सम्पन्न भएको छ । यसले नेपालको आगामी राजनीतिक शक्तिसन्तुलन कसरी अगाडि बढ्छ भन्ने कुरालाई समेत प्रस्ट पारेको छ । पत्रकारहरूको काम भनेकै समाज कता जाँदै छ, राजनीतिले कुन बाटो लिँदै छ भन्ने कुरा बताउने हो । सायद, यसपटकको महाधिवेशन यो मामिलामा यस अर्थमा सफल भयो कि गठबन्धनको राजनीति अब एउटा कालखण्डसम्म चल्नेछ र त्यसबेला वाद, सिद्धान्त वा भाइचारापनभन्दा अवसर, जित र पदलाई केन्द्रमा राखिनेछ ।
